La cerveza artesano “aterriza” en Llangréu
#000003
FICAL vuelve a marcar la programación d’abril con un festival alredor de la cerveza, la gastronomía y la música en directu
#000004
L’Ayuntamientu de Llangréu, en collaboración con La Felguera Colectivu Cultural, vuelve a poner en marcha una celebración que vuelve a celebrase nos xardinos de la Pinacoteca Municipal Eduardo Úrculo. La programación d’esti añu contempla actuaciones musicales de primer nivel que van dir programándose nos dos escenarios habilitaos pa ello, de manera alterna, pa que la buena música nunca dexe de sonar. Rescampla, sobre manera, la presencia de grupos rexonales con gran arraigu na zona como “International Hardcore All Stars”, “Kinkis Gruñones”, “Dixebra” o “Skama la Rede”, pero tamién otres formaciones como “O’Funk’illo, “Mausoleo”, “Niña Coyote Eta Chico Tornado” o “Miguel Costas”.
#000006
No que se refier a la escoyeta cerveces Fical va volver a xuntar a los maestros cerveceros más representativos del panorama rexonal, nacional ya internacional siempre teniendo en cuenta la calidá de les sos ellaboraciones. Amás, el requisitu indispensable pa qu’estes “cases” tean presentes va ser, otra vuelta, la presencia de los maestros cerveceros que faen posible la ellaboración d’esti oru líquido. Y ello ye que, dende la organización, entienden que cuntar con ellos supón un aliciente más na celebración de la Feria Internacional de la Cerveza yá que son ellos y elles los que pueden dar a “conocer dende un puntu de vista didácticu y divulgativu los procesos y técniques de fabricación, así como los diferentes tipos de malta, lúpulu, y llevadura qu’utilicen nel procesu”. Con too ello, nesta edición van tar presentes 19 cerveceres del ámbitu asturianu, nacional ya internacional. Son: Caleya, Asturias Brewing Company, D’Equi, Naparbier, Laugar, Dougall’s, Sáez&Son, Garage, La Pirata, La Grúa, Redneck, Saltus, Basqueland, San Frutos, 3 Monos, Lerving, Prizm, Akia Birgghus y Brew by numbers.
#000007
Tocante a la gastronomía, el festival
va tratar d’adaptase pa tolos gustos y necesidaes de los asistentes con comida
sin gluten, vegano, vexetariano, tex mex, d’inspiración oriental, venezolano, y
de races autóctones asturianes y gallegues. Así, el recintu de Fical va cuntar
cola presencia de 7 foodtrucks: Les Caleyes, Lujuria, La Pavoneta, La Chama,
Los Mexicanos, Astursabor, y Rock&Dog.
#000008
El domingu, 16 d’abril, los actos van
empezar pa la una la tarde col espectáculu infantil “Serabalam”. A les 14 h. “2
Insolentes” van poner la primera de les actuaciones musicales del día. A les
cuatro la tarde va facese la entrega premios pa la meyor cerveza y, a les cinco,
va actuar nel escenariu Roces el grupu “Terrenal”. La clausura de la Feria
Internacional de la Cerveza Artesano de Llangréu va ser a les ocho.
#000012
← San Martín oferta tres campamentos urbanos y dos rurales durante la Semana Santa
“La minería y el imaginario de los movimientos sociales son imágenes muy potentes para plasmar en la ropa” →
#000013
Extraña y blanca Navidad, con distancia
#000014